stanford-oval/wikipedia huggingface dataset:
Jom kippur -sota
Tapahtumat

Jom kippur (suuri sovituspäivä) on juutalaisen kalenterin pyhin päivä, jota vuonna 1973 vietettiin 6. lokakuuta. Kuuden päivän sodassa nöyryyttävän tappion kärsineet arabimaat käyttivät pyhäpäivää hyväkseen hyökätäkseen Israelin 1967 sodassa valtaamille alueille. Operaatiosta käytettiin nimeä Badr (täysikuu), eivätkä israelilaiset osanneet varautua siihen. Egyptiläinen kaksoisagentti onnistui syöttämään Israelin tiedustelupalvelulle harhauttavaa tietoa Egyptin aikeista. Israelin pääministeri Golda Meir määräsi yleisen liikekannallepanon vasta muutamia tunteja ennen Egyptin ja Syyrian hyökkäystä. Marokko, Irak ja Jordania tukivat Egyptin ja Syyrian hyökkäystä lähettämällä omia joukkojaan avuksi.
Israelilaisten myöhäisen liikekannallepanon vuoksi arabimaat menestyivät sodan ensimmäisinä päivinä aiheuttaen Israelin puolustusvoimille huomattavia tappioita. Tilanne oli erityisen vakava Golanin kukkuloilla, jossa israelilaisten linjat kestivät vain täpärästi. Mikäli Golanin kukkulat olisivat jääneet Syyrian haltuun, olisi sitä voitu käyttää tukialueena jatkohyökkäykselle Galileaan ja kohti Välimerta. Egyptin joukot puolestaan onnistuivat murtamaan Israelin Bar-Lev-puolustuslinjan Suezin kanavan itäpuolella.
Lisäksi Israel kärsi aseiden ja ammusten puutteesta. Reservijoukkojen saapuessa muutamien päivien kuluttua rintamille sotatilanne alkoi muuttua, ja Yhdysvaltain ilmasilta turvasi Israelille sen tarvitseman huollon.
Yli viikon kestäneiden taistelujen jälkeen Egypti ja Syyria menettivät useimmat valtaamansa asemat. Pian israelilaiset tunkeutuivat Suezin kanavan länsirannalle ja Syyriaan lähestyen arabimaiden pääkaupunkeja. Tulitauko astui voimaan noin kolme viikkoa sodan alkamisesta. Israelin sotilaallinen voitto oli kiistaton, mutta noin 2 700 sotilaan menetys henkisesti kova isku. Egyptin ja Syyrian uskotaan menettäneen sodassa noin 8 500 miestä, joista kolme neljännestä oli egyptiläisiä.
Taistelut Siinailla

Israelin puolustus Suezin kanavan rannalla nojasi kuuden päivän sodan jälkeen rakennettuun Bar-Lev-linjaan, jonka vahvuus oli hyökkäyksen alkaessa vain noin 500 miestä. Egyptin erikoisjoukot mursivat linjan useista kohdin. Muutamissa asemissa piiritetyt israelilaiset tekivät useita päiviä vastarintaa ennen antautumistaan. Suurimmat hankaluudet aiheutuivat kuitenkin kanavavyöhykkeelle tuoduista uusista Neuvostoliiton toimittamista ilmatorjuntaohjuksista, jotka tekivät Israelin ilmavoimien iskut mahdottomiksi.
Israelin puolustusvoimien onnistui sodan ensimmäisinä päivinä pysäyttää egyptiläiset enintään 10–15 kilometrin päähän kanavasta. Viikon kuluttua israelilaiset alkoivat edetä kohti kanavaa saavuttaen aiemmat asemansa. Kenraalimajuri Ariel Sharonin divisioona hyödynsi rakoa egyptiläisjoukkojen välissä ja ylitti kanavan. Sharon tunkeutui aggressiivisesti, vastoin yleisesikunnan ohjeita, Egyptiin ja saartoi sen kolmannen armeijakunnan.
Maajoukkojen tuhottua kanavalla olleet ilmatorjuntapatterit Israelin ilmavoimat ryhtyi tekemään ilmaiskuja syvälle Egyptiin, jonka ilmavoimat menetti ilmataisteluissa satoja koneita.
Syyrian ja Israelin taistelut

Syyrialaiset hyökkäsivät viiden divisioonan, 188 tykistöpatterin ja 1 400 panssarivaunun voimalla kahta Golanin kukkuloita puolustavaa Israelin prikaatia vastaan. Israelilaisilla oli vain 188 panssarivaunua ja 11 tykistöpatteria. Syyrialaiset saivat haltuunsa pohjoisessa Israelin tiedusteluasemana toimineen Hermon-vuoren, mutta eivät kyenneet murtamaan 7. prikaatin maastoista puolustuslinjaa. Etelässä suojaton Barakin panssariprikaati kärsi raskaita tappioita, ja sen komentaja eversti Shoham kaatui sodan alussa.
Ensimmäisinä päivinä käytiin myös meritaistelu Latakian satamakaupungin edustalla. Latakian taistelu kuuluu ensimmäisiin meritaisteluihin, joissa käytettiin ohjuksia ja häive-elektroniikkaa. Israelin laivasto antoi Syyrian ampua aluksiaan etäältä, mutta yksikään ei osunut. Kun syyrialaisilta loppuivat ohjukset, israelilaiset lähtivät takaa-ajoon ja upottivat useimmat vihollisalukset. Syyrialaiset vetäytyivät eivätkä enää käyneet meritaisteluja.
Etelässä Syyrian armeija pääsi lähelle Genesaretinjärveä ja ampui tykistöllä Hulan laaksossa sijaitseviin kyliin. 8. lokakuuta Israelin puolustusvoimat käynnisti vastahyökkäyksen. Kenraalimajuri Moshe Peledin johtamat panssarivoimat puskivat kaksi päivää kestäneissä katkerissa taisteluissa syyrialaiset takaisin vuoden 1967 aselepolinjoille Hermon-vuorta lukuun ottamatta. Israelin ilmavoimat iski suoraan Syyrian pääesikunnan rakennukseen Damaskoksen keskustassa.
11.–14.10. käydyissä taisteluissa israelilaiset tunkeutuivat Syyrian maaperälle ja ottivat paikalle saapuneet irakilaisjoukot sotavangeiksi. Lopulta israelilaisjoukot olivat vain 60 kilometrin päässä Damaskoksesta. Sodan viimeisinä päivinä Israelin laskuvarjojääkärit valtasivat Hermon-vuoren takaisin.
Ilmasilta

Kun Neuvostoliitto toimitti arabimaille kaikki niiden tarvitsemat aseet, Israel kärsi tarvikepulasta. Yhdysvaltain presidentti Richard Nixon oli sodan ensimmäisinä päivinä haluton toimittamaan aseapua, mutta painostettuna suostui ilmasillan muodostamiseen.
Arabien öljyntuottajajärjestö OPEC nosti heti sodan alettua öljyn hintaa 70 prosenttia, mikä tuotti tulosta. Öljysaarron hätäännyttämät Euroopan yhteisön maat ja Japani lopettivat tukensa Israelille, joka jäi Yhdysvaltojen tuen varaan. Mukaan mahtui silti poikkeus: Portugali antoi Azoreilla sijainneen lentotukikohtansa Yhdysvaltain käyttöön. Lisäksi osa varastoista oli Turkissa.
Operaatio Nickel Grass toimitti sodan aikana Israeliin 27 900 tonnia ammuksia, 56 taistelulentokonetta sekä muita varusteita. Varusteiden ohella Yhdysvallat antoi Israelille tärkeää tiedustelutietoa egyptiläisjoukkojen sijainnista, mikä osaltaan mahdollisti murskaavan vastahyökkäyksen.
Jälkipyykki

Neuvostoliitto esti Yhdistyneiden kansakuntien turvallisuusneuvostoa puuttumasta tilanteeseen niin kauan kuin Israelin tappio näytti mahdolliselta. Kun lopputulos valkeni, tulitauko astui virallisesti voimaan 23. lokakuuta 1973, joskin taistelut jatkuivat tästä vielä kaksi päivää Israelin vallatessa lisää alueita. Kaikilla osapuolilla oli sotavankeja.
Vaikka sota päättyi Israelin kiistattomaan sotilaalliseen voittoon, kansa oli raivoissaan huonosta valmistautumisesta sotaan. Tulilinjalle joutui erityisesti puolustusministeri Moshe Dayan. Agranat-komission raportti syytti huonosta valmistautumisesta etupäässä armeijaa, mutta Golda Meirin hallitus joutui silti eroamaan. Yleisesikuntapäällikkö David Elazar erosi komission suosituksen mukaisesti. Israelin kuuden päivän sodassa hankkima voittamattomuuden sädekehä oli himmennyt pahasti sodan alkuvaiheen vastoinkäymisissä, kun taas Egypti ja Syyria olivat osoittaneet armeijoidensa kykenevän toteuttamaan vaativia operaatioita ja käyttämään moderneja asejärjestelmiä tehokkaasti.
Egyptissä presidentti Anwar Sadat säilytti asemansa tappiosta huolimatta. Katsottiin, että kiistattomat sotataidon osoitukset ja menestys sodan alkupäivinä olivat palauttaneet Egyptin sotilasmaineen, joka oli romahtanut kuuden päivän sodassa. Sodan lopputulos – Egyptin neljäs tappio Israelille 25 vuodessa – kuitenkin vakuutti Sadatin rauhan tarpeellisuudesta ja revanssin toivottomuudesta, ja vuosikymmenen lopulla Egypti allekirjoitti ensimmäisenä arabimaana rauhansopimuksen Israelin kanssa. Presidentti Sadat sai maksaa sopimuksesta henkilökohtaisesti kovan hinnan, kun hänet salamurhattiin sopimuksen allekirjoittamisen takia 1981. Sopimuksen mukaan Israel luopui Siinaista. Syyrian kanssa Israel on sotinut Jom kippur -sodan jälkeenkin, eikä mailla ole edelleenkään rauhansopimusta.
Aiheesta muualla

Wikimedia Commonsissa on kuvia tai muita tiedostoja aiheesta .
Yom Kippur War Encyclopaedia Britannica. Viitattu 4.10.2018.
Yom Kippur War History.com.  9.11.2009. Viitattu 4.10.2018.
The October Arab-Israeli War of 1973: What happened?  Al Jazeera English.  8.10.2017. Viitattu 4.10.2018.
The Yom Kippur War: Background & Overview (October 1973) The Jewish Virtual Library. Viitattu 4.10.2018.
Otieno, Mark Owuor : What Was The Yom Kippur War?  WorldAtlas.com.  7.3.2018. Viitattu 4.10.2018.
Rabinovich, Abraham : The Yom Kippur War: When Israel’s Arabs didn’t rise up  The Times of Israel.  18.9.2018. Viitattu 4.10.2018.
Gross, Judah Ari : ‘Odds of war lower than low’: Papers highlight intel failures in Yom Kippur War  The Times of Israel.  17.9.2018. Viitattu 4.10.2018.
Bob, Yonah Jeremy : Yom Kippur War: IDF chief ignored pre-warning about Egyptian artillery  Jerusalem Post.  17.9.2018. Viitattu 4.10.2018.
Arabien–Israelin konflikti
Taistelukartta Golanin kukkuloista.
Kiurukerttu

| Kiurukerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Kiurukertut Cincloramphus
Laji::  mathewsi
Kaksiosainen nimi
 Cincloramphus mathewsi  Iredale, 1911 
Katso myös
   Kiurukerttu Wikispeciesissä   Kiurukerttu Commonsissa 
Infobox OKNimi-testi OKIUCN-testi OK: 
Kiurukerttu (Cincloramphus mathewsi) on Australiassa tavattava sirkkalintuihin kuuluva varpuslintu. Laji on nimetty australialaisen lintutieteilijän G.M. Mathewsin kunniaksi.
Koko ja ulkonäkö

Kiurukerttukoiras on naarasta kookkaampi ja voi kasvaa 19 cm pitkäksi naaraan pituuden ollessa noin 16 cm. Väritykseltään kiurukertut ovat pääosin ruskeita. Selässä ja siivissä on tummempia raitoja. Päässä on nokasta silmän taaksa ulottuva tumma viiru. Kaula ja vatsa ovat väriltään valkeahkot. Perä on väritykseltään ruosteenruskea. Pesimäaikana koiraan nokka ja suu muuttuvat mustaksi, mutta naaralla nokan sisäosat muuttuvat vaaleanpunertaviksi. Kiurukerttu muistuttaa isokiurukerttua (Cincloramphus cruralis), mutta on selkeästi pienikokoisempi. Isokiurukerttunaaraalta puuttuu ruosteenruskea perä.
Elinympäristö

Kiurukerttua tavataan koko Australian pääsaarella. Yleisin laji on Uudessa Etelä-Walesissa, läntisessa Australiassa ja  Queenslandissa. Kiurukertut elävät avoimilla ruohomailla, avoimissa ruohikkoisissa metsissä, maatalousmailla ja akaasioita kasvavilla alueilla.Tiheämmissä metsissä lajia ei tavata . Lintu pesii Australian eteläosissa ja muuttaa talveksi pohjoiseen.
Ravinto ja lisääntyminen

Kiurukerttu etsii ravintonsa pääosin maasta. Lajin ruokavalioon kuuluvat selkärangattomat  ja ajoittan myös siemenet.
Lisääntymisaika kestää yleensä elokuusta joulukuuhun. Pesä on kuppimainen ja se rakennetaan ruohoita tiheän ruohikon sekaan. Naaras munii kolme tai neljä valkoista tai vaaleanpunaista punapilkullista munaa.  Ainoastaan naaras rakentaa pesän, hautoo ja hoitaa poikaset.
Klas Hermansson Fleming (virkamies)

Klas Hermansson Fleming
Klas Hermansson Fleming eli Klaus Hermaninpoika Fleming (15. helmikuuta 1649 Tukholma – 31. heinäkuuta 1685 Aachen) oli ruotsalainen valtiomies, maamarsalkka ja valtaneuvos. Hänet määrättiin 1675 valtiopäivillä valtiovarainhoidon tarkastajaksi, sillä kuningas oli alaikäinen. Hän tuki myöhemmin kuningasta reduktion toteutuksessa. Valtiopäivillä 1682 hän kuitenkin vastusti uutta peruutusta. Hän johti isoa reduktiota ja oli viiden kollegion presidentti, valtionvarainhoitaja ja Lundin yliopiston kansleri 1684–1685. Kaarle XI piti Flemingiä politiikkansa vahvimpana tukena, ja tällä oli ohjissaan maan koko sisäinen hallinto. Flemingin kuoltua kuningas antoi tämän lapsille kreivin arvon.
Hänen isänsä oli Herman Klasson Fleming.
Kolmas Esran kirja

Kolmas Esran kirja  (engl. 3. Esdras, lat. 3. Esdras) voi tarkoittaa seuraavia:
Vulgatassa ja siihen perustuvissa raamatunkäännöksissä sekä usein raamatuntutkimuksessa: apokryfinen Kreikkalainen Esran kirja
muinaiskirkkoslaavilaisessa ja siihen perustuvissa Raamatun käännöksissä: Esran ilmestys
Kirk Windstein

Kirk Windstein
Kirk Windstein on kitaristi/laulaja yhdysvaltalaisissa yhtyeissä Crowbar ja Kingdom Of Sorrow sekä doom/sludgemetallin superkokoonpanon Downin kitaristi.
Windstein kirjoittaa suurimman osan Downin kappaleista yhdessä Pepper Keenanin kanssa. Suuren suosion myötä Windstein kiertää ensisijaisesti  Downin kanssa mutta valmistautuu myös pääyhtye  Crowbarin uuteen levyyn joka tulee olemaan jatkoa vuonna 2005 ilmestyneelle Lifesblood for the Downtrodden -levylle.
Diskografia > Crowbar

Obedience Thru Suffering (1991)
Crowbar (1993)
Live +1 (EP, 1994)
Time Heals Nothing (1995)
Broken Glass (1996)
Odd Fellows Rest (1998)
Equilibrium (2000)
Sonic Excess in its Purest Form (2001)
Lifesblood for the Downtrodden (2005)
Sever the Wicked Hand (2011)
Symmetry in Black (2014)
The Serpent Only Lies (2016)
Zero and Below (2022)
Diskografia > Down

Nola (1995)
Down II: A Bustle in Your Hedgerow (2002)
Down III: Over the Under (2007)
Down IV Part I – The Purple EP (2012)
Diskografia > Kingdom of Sorrow

Kingdom of Sorrow (2008)
Behind the Blackest Tears (2010)
Diskografia > Kirk Windstein

Dream in Motion (2020)
Knappskog

| Knappskog |
| --- | --- |
 Knappskog
 Koordinaatit: 60°23′00″N, 5°03′00″E 
Valtio:  Norja
Lääni:  Vestland
Kunta:  Øygarden
Pinta-ala:  
 – Maa:  0,9 km²
Väkiluku (2023):  1 612
 – Väestötiheys:  1 791,1 as./km²
Infobox OKVirheellinen NIMI-arvo: 
Knappskog on taajama Øygardenin kunnassa Vestlandin läänissä Norjassa. Taajaman pinta-ala on 0,9 neliökilometriä ja asukasluku 1 612 vuonna 2023.
Kongon demokraattinen tasavalta kesäolympialaisissa 2016

Kongon demokraattinen tasavalta osallistui kesäolympialaisiin 2016. Sitä edusti neljä urheilijaa kolmessa lajissa. Joukkueen lipunkantajana avajaisissa toimi taekwondoin Rosa Keleku.
Joukkue > Judo

Rodrick Kuku – miesten alle 66 kg
Joukkue > Taekwondo

Rosa Keleku – naisten alle 49 kg
Joukkue > Yleisurheilu

Makorobondo Salukombo – miesten maraton
Beatrice Alice – naisten 5 000 m
Kim Hartman

Kim Hartman
Kim Hartman (s. 11. tammikuuta 1952) on brittiläinen näyttelijä. Hän esiintyi Helga Geerhartin roolissa televisiosarjassa Maanalainen armeija iskee jälleen (1982–1992).
Aiheesta muualla

Kim Hartman Internet Movie Databasessa. (englanniksi)
Kirjallisuusvuosi 1898

Kirjallisuusvuosi 1898 käsittelee vuoden 1898 tärkeitä kirjallisuuden tapahtumia, uutisia ja julkistuksia.
Tapahtumia

Kirjailija Emile Zola julkaisi ranskalaisessa L’Aurore-lehdessä avoimen kirjeen J’accuse…!. Kirje liittyi Dreyfusin tapaukseen, jossa Ranskan armeijan kapteeni tuomittiin elinkautiseen vankeuteen sotasalaisuuksien paljastamisesta. Ranskalaiset jakautuivat vahvasti tuomion tukijoihin ja Dreyfusin syyttömyyteen uskoviin. Kirjeensä takia Zola joutui syytteeseen herjauksesta ja tuomittiin syylliseksi, mutta hän pakeni Englantiin.
Ensimmäinen iirinkielinen romaani, Peadar Ua Laoghairen Séadna ilmestyi Irlannissa.
Julkaisuja

Sven Hedin – En färd genom Asien 1–2
Arvid Järnefelt – Evankeliumin alku
Ilmari Kianto – Hiljaisina hetkinä
Eino Leino – Sata ja yksi laulua
Pierre Louÿs – La Femme et le pantin
Eino Leino – Tuonelan joutsen
Morgan Robertson – Futility, or the Wreck of the Titan
Robert Louis Stevenson – Myllärin Wille
H. G. Wells – Maailmojen sota
Kiinteämaltoiset perunat

keitettävyyden mukaan
Kiinteämaltoiset perunat
Jauhoiset kiinteämaltoiset perunat
Yleisperunat
Jauhoiset yleisperunat
Jauhoiset perunat
tuleentumisen mukaan
Varhaisperunat
Kevätperunat
Melko varhaiset perunat
Kesäperunat
Melko myöhäiset perunat
Syysperunat
Myöhäiset perunat
Talviperunat
käyttötarkoituksen mukaan
Ruokaperunat
Varhaisperunat
Muut ruokaperunat
Ruokateollisuusperunat
Tärkkelysperunat
valmistuksen mukaan
Salaattiperunat
Keittoperunat
Paistosperunat
Soseperunat
viljelytavan mukaan
Tavanomaisesti viljellyt perunat
luomuperunat
Osa artikkelisarjaa
Kiinteämaltoiset perunalajikkeet sisältävät verrattain vähän tärkkelystä ja kestävät keitettäessä hyvin koossa. Näin ollen ne ovat tyypillisiä salaattiperunoita, koska keitettynäkin niitä on helppo pilkkoa tavalla, mitä yleisperunat tai ainakaan jauhoiset perunat eivät kestäisi.
Kiinteämaltoisia perunalajikkeita Suomessa ovat Adora, Appell, Bintje, Fambo, Nicola, Ostara, Rocket, Siikli, Sini, Hankkijan Timo, Ukama, Velox ja Venla. Kiinteämaltoisten perunoiden pakkausten väri vähittäiskaupassa on vihreä. Kiinteämaltoisia lajikkeita käytetään yleensä keittoperunoina, koska ne eivät helposti hajoa keitettäessä, ja perunasalaattien tai muiden leikkuukestävyyttä vaativien perunaruokien tekoon.
Aikaiset lajikkeet

Fambo
Hankkijan Timo
Ostara
Rikea
Rocket
Siikli
Ukama
Velox
Melko aikaiset lajikkeet

Bintje
Fambo
Felsina
Melko myöhäiset lajikkeet

Adora
Nicola
Venla
Appell
Klarry Rajander

Klarry Rajander (12. elokuuta 1857 Porvoo – 3. maaliskuuta 1926 Maarianhamina]) oli suomalainen kansakoulunopettaja ja ruotsin kielellä kirjoittanut kirjailija.
Rajander valmistui opettajaksi 1880 ja toimi 1884–1926 kansakoulunopettajana Maarianhaminassa. Hän opetti myös Ahvenanmaan lyseossa ja käsityöläiskoulussa. Rajander kirjoitti artikkeleita Åland- ja Åbo Underrättelser-lehtiin ja oli mukana Ahvenanmaan naisyhdistyksessä ja Marttaliitossa. Hän oli myös harrastajanäyttelijä ja naiskuoron johtaja.
Teoksia

Bygdeberättelser från södra Finland.     G. W. Edlund, Helsingfors 1903
Mariehamns folkskola 50 år : folkskolans grundläggning och utveckling 1/9 1874-1/9 1924 : en kort historik.    Mariehamns folkskola, Mariehamn 1924
Kirjallisuusvuosi 1894

Kirjallisuusvuosi 1894 käsittelee vuoden 1894 tärkeitä kirjallisuuden tapahtumia, uutisia ja julkistuksia.
Tapahtumia

Ranskalainen kirjailija Pierre Louÿs julkaisi eroottisen runokokoelman Bilitisin laulut, joka oli näennäisesti käännös 500-luvulla eaa. eläneen kreikkalaisnaisen runoista.
Julkaisuja

Santeri Alkio – Puukkojunkkarit – kuvauksia nyrkkivallan ajalta
Minna Canth – Spiritistinen istunto
Henrik Ibsen – Pikku Eyolf
Arvid Järnefelt – Heräämiseni
Rudyard Kipling – The Jungle Book (suom. Viidakkokirja). Teoksen jatko-osa vuonna 1895.
Rainer Maria Rilke – Leben und Lieder (esikoisrunoteos)
Mark Twain – Pudd'nhead Wilson (suom. Veren perintö, 1932, 1963, 1981)
Koromo

| Koromo |
| --- | --- |
 Koromo
 Koordinaatit: 12°40′10″N, 5°11′15″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  9 400
Infobox OKVirheellinen NIMI-arvo: 
Koromo on maalaiskunta Sikasson alueen Koutialan piirissä Malissa. Sen keskuskylä Bongosso sijaitsee 60 kilometriä Koutialasta koilliseen. Kunnassa on 9 400 ja keskuskylässä 3 300 asukasta (vuonna 2009).
Koromon kunta rajoittuu etelässä Koutialan piirin Kounianan, lounaassa Songo-Doubacorén, luoteessa Niantagan sekä koillisessa Ségoun alueen Sanin piirin Tourakolomban ja Moribalan kuntiin.
Kuntaan kuuluu viisi kylää.
Koron piiri

Koron piiri Malin kartalla.
Koron piiri (ransk. Cercle de Koro) on paikallishallintoalue Malin Moptin alueella. Sen pinta-ala on 10 937 neliökilometriä. Asukkaita on 361 900 henkeä.
Koron piiri rajoittuu lounaassa Moptin alueen Bankassin, lännessä Bandiagaran ja pohjoisessa Douentzan piireihin sekä idässä ja etelässä Burkina Fasoon. Seutu kuuluu Sahelin ja Sudanin siirtymävyöhykkeeseen. Luonnonalueita ovat Gondon ja Souroun tasangot, Séno, Mondoro ja Dogonin ylänkö. Pysyviä vesistöjä ei ole.
Piiriin kuuluu 16 maalaiskuntaa: Bondo, Bamba, Barapiréli, Diankabou, Dinangourou, Dioungani, Dougouténé I, Dougouténé II, Kassa, Koporokendié Nâ, Koporo Pen, Koro, Madougou, Pel Maoudé, Yoro ja Youdiou. Asukkaat ovat etupäässä dogoneja, fulbeja ja moseja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, lehmänpapu ja fonio. Lisäksi harjoitetaan käsityöammatteja ja kaupankäyntiä. Matkailu alueelle on vähäistä.
Konneveden kirkonkylä

| Konneveden kirkonkylä |
| --- | --- |
 Konneveden kirkonkylä
 Koordinaatit: 62.62813°N, 26.28597°E 
Valtio:  Suomi
Maakunta:  Keski-Suomi
Kunta:  Konnevesi
Hallinto:  
 – Asutustyyppi:  taajama, kirkonkylä
Pinta-ala:  
 – Kokonaispinta-ala:  3,73 km²
Väkiluku (2019):  1 073
 – Väestötiheys:  287,7 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Konneveden kirkonkylä eli Kärkkäiskylä on Konneveden kunnan kuntakeskus Keski-Suomen maakunnan itäosassa, Rautalammin reitin keskusjärven Konneveden eteläosien länsipuolella. Kirkonkylä on pitkänomainen, kantatien 69 varrelle kehittynyt taajama.
Tilastokeskuksen taajama-aluerajauksen mukaan vuoden 2019 lopussa Konneveden kirkonkylän pinta-ala oli 3,73 neliökilometriä ja väkiluku 1 073. Tilastollinen taajamarajaus voi poiketa virallisesta kunnanosien rajauksesta. Konneveden kunta määrittelee kirkonkylän osiksi varsinaisen keskustan lisäksi myös Alkulan, Heikkilän, Itikkakylän, Lahdenkylän, Pukaran, Pukaranrannan, Salmenkylän, Siikakosken, Silmutjärven ja Suokylän. Määritelty alue perustuu seudun vanhaan koulupiiriin.
Konneveden kunnantalo.
Konneveden koulukeskusta.
Konneveden kirkko.
Klas Horn -luokka

| Klas Horn -luokka |
| --- | --- |


Tekniset tiedot
Uppouma:  992 t (standardi) 1 020 t (kuormattu)
Pituus:  90,5 m (vesiraja) 92,42 m (kokonaispituus)
Leveys:  8,92 m
Syväys:  2,56 m
Koneteho:  2-akselinen de Laval -turbiinimoottori, johon kytketty 3 Penhoët-kattilaa 26 000 shp
Nopeus:  36 solmua
Miehistöä:  119
Aseistus
Meritorjunta:  3 x Bofors 120 mm/L46 M/24B -tykkiä 6 x 533 mm M/30 -torpedoputkea 40-46 x miinaa 2 x Sjbk M/33 -syvyyspomminheitintä 2 x Sjbf M/24 -syvyyspommikiskoa
Ilmatorjunta:  2 x Vickers 40 mm/L39 LvAkan M/22-30 -ilmatorjuntatykkiä
Klas Horn -luokka oli Ruotsin merivoimien kahden hävittäjän muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Klas Horn | Kockums Mekaniska Verkstad, Malmö | - | 13. kesäkuuta 1931 | 16. syyskuuta 1932 | poistettu palveluksesta 15. elokuuta 1958 |
| HMS Klas Uggla | Karlskronavarvet | - | 18. kesäkuuta 1931 | 27. syyskuuta 1932 | uponnut 17. syyskuuta 1941 onnettomuudessa nostettu ja romutettu |
Kirgisian kansanäänestys uudesta perustuslaista 2010

Kirgisiassa järjestettiin kansanäänestys uudesta perustuslaista 27. kesäkuuta 2010. Kun lähes kaikki äänet oli laskettu, niin perustuslain uudistus olisi menossa selvästi läpi. Uudistuksen myötä Kirgisian presidentin valta vähentyisi ja maasta tulisi parlamentaarinen tasavalta.
Taustat

Kirgisian väliaikainen johto ilmoitti huhtikuussa järjestävänsä kansanäänestyksen uudesta perustuslaista, sen jälkeen kun se oli kaapannut vallan Kurmanbek Bakijevilta. Omurbek Tekebajevin mukaan uusi perustuslaki estäisi autoritarismin. Uudessa perustuslaissa valtaa hajautetaan eikä se enää ole yksissä käsissä. Kansanäänestyksen jälkeen järjestettäisiin myös parlamenttivaalit.
Kesäkuun alussa, vain kaksi viikkoa ennen äänestyspäivää, Kirgisian eteläosissa Ošin ja Žalal-Abadin kaupungissa puhkesi levottomuuksia kirgiisien ja uzbekkien välille. Virallisten tietojen mukaan noin 200 ihmistä kuoli levottomuuksissa, mutta tarkkailijat pitävät oikeana lukuna jopa kymmenkertaista määrää. Lisäksi 200 000 ihmistä joutui pakenemaan maan sisällä, ja 75 000 ihmistä joutui pakenemaan Uzbekistaniin. Yhdysvallat, Venäjä ja Euroopan unioni tukivat Kirgisian hallinnon suunnitelmia olla lykkäämättä kansanäänestystä levottomuuksien takia, mutta esimerkiksi International Crisis Group (ICG) ja jotkut kirgisialaiset järjestöt olivat lykkäämisen kannalla. ICG:n mukaan kansanäänestys ei ole mahdollista, kun monet ihmiset ovat ilman kotia.